ddrg/super_eurlex huggingface dataset:
Odločba Komisije

z dne 27. septembra 2001

o nekaterih varstvenih ukrepih v zvezi z nekaterimi proizvodi ribištva in ribogojstva s poreklom iz Indonezije, ki so namenjeni za prehrano ljudi

(notificirano pod dokumentarno številko K(2001) 2935)

(2001/705/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 97/78/ES z dne 18. decembra 1997 o načelih, ki urejajo organizacijo veterinarskih preverjanj proizvodov, ki se v Skupnost uvozijo iz tretjih držav [1], in zlasti člena 22(1) Direktive,

ob upoštevanju naslednjega:

(1) V skladu s členom 22 Direktive 97/78/ES je treba sprejeti potrebne ukrepe za uvoz nekaterih proizvodov iz tretjih držav, če se pojavi ali širi tveganje resnega ogrožanja zdravja ljudi ali živali.

(2) Prisotnost kloramfenikola je bila ugotovljena v kozicah, namenjenih za prehrano ljudi, ki so bile uvožene iz Indonezije.

(3) Ker prisotnost kloramfenikola v hrani predstavlja potencialno tveganje za človekovo zdravje, se pošiljkam kozic s poreklom ali izvorom iz Indonezije vzame vzorec, da se dokaže njihova zdravstvena ustreznost.

(4) Direktiva Sveta 92/59/EGS z dne 29. junija 1992 o splošni varnosti proizvodov [2] je uvedla Sistem hitrega opozarjanja na nevarnost hrane, ki je primeren za izvajanje zahteve o medsebojnem obveščanju, kakor jo določa člen 22(2) Direktive 97/78/ES.

(5) Ta odločba bo preverjena na podlagi garancij pristojnih organov v Indoneziji in rezultatov preiskav, ki so jih opravile države članice.

(6) Ukrepi, ki jih določa ta odločba, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Ta odločba se uporablja za kozice s poreklom ali izvorom iz Indonezije, namenjene za prehrano ljudi.

Člen 2

1. Države članice z uporabo ustreznih načrtov vzorčenja in metod odkrivanja za vsako pošiljko kozic s poreklom ali izvorom iz Indonezije opravijo kemijsko preiskavo, s katero se zagotovi, da zadevni proizvodi niso nevarni za človekovo zdravje. To preiskavo je treba opraviti zlasti zaradi določitve prisotnosti kloramfenikola.

2. Države članice takoj obvestijo Komisijo o rezultatih preiskave iz odstavka 1 s sistemom za hitro opozarjanje na nevarnost hrane, uvedenim z Direktivo 92/59/EGS.

Člen 3

Države članice ne dovolijo uvoza na svoje ozemlje ali odpošiljanje proizvodov iz člena 1 v drugo državo članico, če rezultati preverjanj iz člena 2 niso ugodni.

Člen 4

Vsi stroški, ki nastanejo zaradi uporabe te odločbe, se zaračunajo pošiljatelju, prejemniku ali njunemu zastopniku.

Člen 5

Države članice spremenijo ukrepe, ki jih uporabljajo pri trgovanju, in jih uskladijo s to odločbo. O tem takoj obvestijo Komisijo.

Člen 6

Odločba se preveri na podlagi garancij, ki so jih predložili indonezijski pristojni organi, in na podlagi rezultatov preskusov iz člena 2.

Člen 7

Ta odločba je naslovljena na države članice.

V Bruslju, 27. septembra 2001

Za Komisijo

David Byrne

Član Komisije

[1] UL L 24, 30.1.1998, str. 9.

[2] UL L 228, 11.8.1992, str. 24.

--------------------------------------------------
Sklep Sveta

z dne 4. aprila 2001

o sklenitvi sporazuma v obliki izmenjave pisem med Evropsko skupnostjo in Republiko Čile s katerim se k Okvirnemu sporazumu o sodelovanju med Evropsko skupnostjo in njenimi državami članicami na eni strani in Republiko Čile na drugi, dodaja Protokol o medsebojni upravni pomoči v carinskih zadevah

(2001/473/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti člena 133 v zvezi s prvim stavkom člena 300(2) te pogodbe,

ob upoštevanju predloga Komisije,

ob upoštevanju naslednjega:

(1) Da bi omogočili medsebojno upravno pomoč v carinskih zadevah med obema pogodbenicama, kot je predvideno v členu 7(3) Okvirnega sporazuma o sodelovanju, ki vodi v politično in gospodarsko pridružitev med Evropsko skupnostjo in njenimi državami članicami na eni strani in Republiko Čile na drugi [1], se temu Sporazumu doda protokol.

(2) Opravljena so bila ustrezna pogajanja s Čilom, katerih rezultat je Sporazuma v obliki izmenjave pisem, pri katerem je interes Skupnosti, da se potrdi –

SKLENIL:

Člen 1

Sporazum v obliki izmenjave pisem med Evropsko skupnostjo in Republiko Čile, s katerim se k Splošnemu sporazumu o sodelovanju doda Protokol o medsebojni upravni pomoči v carinskih zadevah, se potrdi v imenu Skupnosti.

Besedilo sporazuma v obliki izmenjave pisem je priloženo temu sklepu.

Člen 2

Ta sklep pooblašča predsednika Sveta, da imenuje osebe, pooblaščene za podpis sporazuma, ki zavezuje Skupnost [2].

Člen 3

Predsednik Sveta v imenu Skupnosti uradno obvesti, kot je predvideno s Sporazumom v obliki izmenjave pisem.

V Luxembourgu, 4. aprila 2001

Za Svet

Predsednik

B. Rosengren

[1] UL L 42, 16.2.1999, str. 46.

[2] Datum začetka veljavnosti Protokola bo v Uradnem listu Evropskih skupnosti objavil Generalni sekretariat Sveta.

--------------------------------------------------
Sklep Sveta

z dne 9. aprila 2001

o sklenitvi Sporazuma med Evropsko unijo in Zvezno republiko Jugoslavijo (ZRJ) o dejavnostih Misije Evropske unije za nadzor (EUMM) v ZRJ

(2001/352/SZVP)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 24 Pogodbe,

ob upoštevanju priporočila predsedstva,

ob upoštevanju naslednjega:

(1) 22. decembra 2000 je Svet sprejel Skupni ukrep 2000/811/SZVP o Misiji Evropske unije za nadzor [1].

(2) Člen 6 tega skupnega ukrepa predvideva, da se podrobna pravila za delovanje EUMM na področjih v njeni pristojnosti določijo z dogovori, sklenjenimi v skladu s postopkom, določenim v členu 24 Pogodbe.

(3) Po sprejetem Sklepu Sveta z 12. marca 2001, ki pooblašča predsedstvo, da začne pogajanja, se je predsedstvo z ZRJ pogodilo o Sporazumu o dejavnostih EUMM.

(4) Ta sporazum je treba odobriti –

SKLENIL:

Člen 1

Sporazum med Evropsko unijo in Zvezno republiko Jugoslavijo o dejavnostih Misije Evropske unije za nadzor (EUMM) v Zvezni republiki Jugoslaviji se odobri v imenu Evropske unije.

Besedilo sporazuma je priloženo temu sklepu.

Člen 2

Predsednika Sveta se pooblasti, da določi osebo, pooblaščeno za podpis sporazuma, zavezujočega za Evropsko unijo.

Člen 3

Ta sklep se objavi v Uradnem listu.

Veljati začne z dnem objave.

V Luxembourgu, 9. aprila 2001

Za Svet

Predsednica

A. Lindh

[1] UL L 328, 31.12.2000, str. 53.

--------------------------------------------------
Sklep Sveta

z dne 19. marca 2001

o sklenitvi okvirnega sporazuma o trgovini in sodelovanju med Evropsko skupnostjo in njenimi državami članicami na eni strani ter Republiko Korejo na drugi strani

(2001/248/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 57(2), člena 71, člena 80(2) ter členov 133 in 308 Pogodbe v povezavi z drugim stavkom prvega pododstavka člena 300(2) in prvim pododstavkom člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

po posvetovanju z Ekonomsko-socialnim odborom,

ob upoštevanju naslednjega:

Sporazum iz tega sklepa je treba odobriti –

SKLENIL:

Člen 1

Okvirni sporazum o trgovini in sodelovanju med Evropsko skupnostjo in njenimi državami članicami na eni strani ter Republiko Korejo na drugi strani se potrdi v imenu Skupnosti.

Besedilo sporazuma je priloženo temu sklepu.

Člen 2

1. V Skupnem odboru, določenem v členu 19(3) okvirnega sporazuma, Skupnost zastopa predstavnik Komisije, ki mu pomagajo predstavniki držav članic.

2. Stališče Skupnosti v Skupnem odboru ob sprejemanju priporočil sprejme Svet na predlog Komisije, v skladu z ustreznimi določbami Pogodbe o ustanovitvi Evropske skupnosti.

Člen 3

Predsednik Sveta v imenu Skupnosti da uradno obvestilo, predvideno v členu 21 okvirnega sporazuma.

Člen 4

Ta sklep se objavi v Uradnem listu Evropskih skupnosti.

V Bruslju, 19. marca 2001

Za Svet

Predsednik

A. Lindh

[1] UL C 188, 28.6.1996, str. 11.

[2] UL C 104, 14.4.1999, str. 59.

--------------------------------------------------
32000D0113(01)
13.1.2000 URADNI LIST EVROPSKIH SKUPNOSTI C 9/1
SKLEP SVETA
z dne 17. decembra 1999
o imenovanju članov izbirne Komisije v okviru aktivnosti Skupnosti „Evro pska prestolnica kulture“ s
strani Sveta
(2000/C 9/01)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Sklepa št. 1419/1999/ES Evropskega parlamenta in Sveta z d ne 25. maja 1999 o vzpostavitvi
aktivnosti Skupnosti za prireditev „Evropska prestolnica kulture“ za le ta 2005 do 2019 (1) ter zlasti člena 2(2)
Sklepa,ker člen 2(2) Sklepa št. 1419/1999/ES določa, da Komisija vsako leto oblik uje izbirno komisijo, ki izda poročilo
o nominaciji ali nominacijah, ob upoštevanju ciljev in značilnosti aktiv nosti, in da navedeno komisijo sestavlja
sedem vodilnih neodvisnih osebnosti, ki so strokovnjaki na področju kult ure, od katerih dva imenuje Svet,
SKLENIL:
Člen 1
1. Zaradi razglasitve mesta kot „evropske prestolnice kulture“ od leta 20 05 nominira vsaka od držav, ki
predsedujeta Svetu v tekočem letu, v prvi polovici vsakega leta, prvič pa l eta 2000, po eno vodilno osebnost, ki
jeneodvisnainimastrokovnoznanje,potrebnozačlanstvovizbirnikomis ijiizčlena2(2)Sklepa1419/1999ES.
2. Vdrugipolovicivsakegaleta,prvičpaleta2000,imenujeSvetznavadno večinoobevodilniosebnosti,kibosta
del izbirne komisije za naslednje leto.3. Predsedstvo obvesti Komisijo o imenovanju.
Člen 2
Ta sklep se objavi v Uradnem listu Evropskih skupnosti .
V Bruslju, 17. decembra 1999
Za Svet
Predsednik
K. HEMILÄ
(1) UL L 166, 1.7.1999, str. 1.16/Zv. 1 SL Uradni list Evropske unije 81
Odločba Komisije

z dne 23. oktobra 2000

o določitvi podrobnih pravil za registracijo gospodarstev v nacionalnih podatkovnih zbirkah o prašičih, predvidenih z Direktivo Sveta 64/432/EGS

(notificirano pod dokumentarno številko K(2000) 3075)

(Besedilo velja za EGP)

(2000/678/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive sveta 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči med državami članicami Evropske skupnosti [1], spremenjene in osvežene z Direktivo 97/12/ES [2], kakor je bila nazadnje spremenjena z Direktivo 2000/20/ES Evropskega parlamenta ter Sveta [3], in zlasti člena 14(3)(c)(4) Direktive,

ob upoštevanju naslednjega:

(1) Za zagotovitev opravilnosti podatkovne zbirke o prašičih je treba določiti podatke, ki naj jih ta podatkovna zbirka vsebuje.

(2) Za začetek je smotrno določiti podatke glede informacij o registraciji gospodarstev s prašiči.

(3) Pomembno je, da vse podatkovne zbirke držav članic vsebujejo nekatere obvezne podatke ter da je koristno določiti seznam dodatnih izbirnih podatkov.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

1. Register o gospodarstvih mora vsebovati najmanj naslednje podatke za vsako gospodarstvo s prašiči:

(a) kodo države ter identifikacijsko številko, ki ne sme biti daljša od 12-mestnega števila (brez kode države);

(b) naslov gospodarstva;

(c) ime in naslov odgovorne osebe za živali;

(d) geografske koordinate ali druge ustrezne geografske podatke o gospodarstvu;

(e) polje za vnos sanitarnih podatkov, ki jih vnese pristojen organ, npr. omejitve gibanja, status, ali ostale potrebne podatke v okviru programov Skupnosti ali nacionalnih programov.

2. Poleg podatkov, predvidenih v odstavku 1, lahko register gospodarstev vsebuje naslednje podatke o gospodarstvih s prašiči:

(a) tip proizvodnje;

(b) zmogljivost;

(c) ime in naslov lastnika kmetije,

(d) ime in naslov odgovorne osebe za izvajanje sanitarnih ukrepov;

(e) ostale podatke, ki jih kot potrebne predpiše pristojni organ.

Države članice obvestijo Komisijo o podatkih, navedenih v odstavku 2, ki so vključeni v register gospodarstev v njihovih nacionalnih zbirkah podatkov o prašičih.

Člen 2

Ta odločba je naslovljena na države članice.

V Bruslju, 23. oktobra 2000

Za Komisijo

David Byrne

Član Komisije

[1] UL 121, 29.7.1964, str. 1977/64.

[2] UL L 109, 25.4.1997, str. 1.

[3] UL L 163, 4.7.2000, str. 35.

--------------------------------------------------
Odločba Komisije

z dne 20. decembra 1999

o spremembi Odločbe 1999/120/ES o začasnih seznamih obratov v tretjih državah, iz katerih države članice odobrijo uvoz živalskih črev

(notificirano pod dokumentarno številko K(1999) 4697)

(Besedilo velja za EGP)

(2000/80/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo začasnih seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 98/603/ES [2], in zlasti člena 2(4) Odločbe,

ob upoštevanju naslednjega:

(1) Začasni seznami obratov v tretjih državah, ki proizvajajo živalska čreva, so se pripravili z Odločbo Komisije 1999/120/ES [3].

(2) Bangladeš, Mehika, Nikaragva in Panama so poslale svoje sezname obratov, ki proizvajajo živalska čreva in za katere pristojni organi potrjujejo, da so v skladu s predpisi Skupnosti.

(3) Začasni seznami obratov, ki proizvajajo živalska čreva, se tako lahko sestavijo za Bangladeš, Mehiko, Nikaragvo in Panamo; ker bi bilo zato treba ustrezno spremeniti Odločbo 1999/120/ES.

(4) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

1. V naslovu Odločbe 1999/120/ES se na koncu vstavijo besede "želodci in mehurji".

2. V prvem in drugem odstavku člena 1 se za besedo "črev" vstavi "želodcev in mehurjev".

Člen 2

Besedilo Priloge k tej odločbi se doda Prilogi k Odločbi 1999/120/ES.

Člen 3

Ta odločba se uporablja od 15. decembra 1999.

Člen 4

Ta odločba je naslovljena na države članice.

V Bruslju, 20. decembra 1999

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 36, 10.2.1999, str. 21.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

"País: BANGLADESHLand: BANGLADESHLand: BANGLADESCHΧώρα: ΜΠΑΓΛΑΝΤΕΣCountry: BANGLADESHPays: BANGLADESHPaese: BANGLADESHLand: BANGLADESHPaís: BANGLADECHEMaa: BANGLADESHLand: BANGLADESH

1 | 2 | 3 | 4 | 5 |

| Central Traders | Chittagong | | |

País: MEXICOLand: MEXICOLand: MEXIKOΧώρα: ΜΕΞΙΚΟCountry: MEXICOPays: MEXIQUEPaese: MESSICOLand: MEXICOPaís: MÉXICOMaa: MEKSIKOLand: MEXIKO

1 | 2 | 3 | 4 | 5 |

46 | DEWIED International S.A. de CV | Piedras Negras | Coahuila | |

País: NICARAGUALand: NICARAGUALand: NICARAGUAΧώρα: ΝΙΚΑΡΑΓΟΥΑCountry: NICARAGUAPays: NICARAGUAPaese: NICARAGUALand: NICARAGUAPaís: NICARÁGUAMaa: NICARAGUALand: NICARAGUA

1 | 2 | 3 | 4 | 5 |

10 | DIPROCASA | Rivas | Rivas | |

País: PANAMALand: PANAMALand: PANAMAΧώρα: ΠΑΝΑΜΑΣCountry: PANAMAPays: PANAMAPaese: PANAMALand: PANAMAPaís: PANAMÁMaa: PANAMALand: PANAMA

1 | 2 | 3 | 4 | 5 |

148 | AGRO INDUSTRIAS DE SANTIAGO | Aguadulce | Coclé" | |

--------------------------------------------------
Odločba Komisije

z dne 2. maja 2000

o spremembi Odločbe 92/452/EGS o uvedbi seznamov odobrenih skupin za zbiranje in skupin za pridobivanje govejih zarodkov v tretjih državah za izvoz v Skupnost

(notificirano pod dokumentarno številko K(2000) 1145)

(Besedilo velja za EGP)

(2000/344/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/556/EGS z dne 25. septembra 1989 o pogojih za zdravstveno varstvo živali, ki urejajo trgovanje znotraj Skupnosti in uvoz iz tretjih držav za zarodke domačih živali vrste goveda [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 8 Direktive,

ob upoštevanju naslednjega:

(1) Odločba Komisije 92/452/EGS [2], kakor je bila nazadnje spremenjena z Odločbo 2000/51/ES [3], določa seznam odobrenih skupin za zbiranje, pridobivanje in presajanje zarodkov v tretjih državah, odobrenih za izvoz zarodkov domačega goveda v Skupnost.

(2) Pristojne veterinarske službe Kanade so posredovale zahteve za spremembe seznamov uradno odobrenih skupin na njenem ozemlju za izvoz zarodkov domačega goveda v Skupnost; zato je treba seznam odobrenih skupin spremeniti; Komisija je prejela jamstva v zvezi z izpolnjevanjem zahtev, določenih v členu 8 Direktive 89/556/EGS.

(3) Ukrepi, predvideni s odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

V prilogi k Odločbi 92/452/EGS se na seznamu za Kanado:

- dodajo naslednje skupine:

- številka odobritve skupine: E 945

Naslov: | Hopital Vet. Iberville Missisisquoi 1120 Boulevard d'Iberville Iberville, QC J2X 4B6 |

Veterinar-vodja skupine: Dr. Daniel Gervais

- številka odobritve skupine: E 646

Naslov: | R R 1 Terra Cotta, Ontario LOP 1NO |

Veterinar-vodja skupine: Dr. Milford Wain

- vrstici, ki se nanašata na skupino št. 933, se nadomestita z naslednjim:

- številka odobritve skupine: E 933

Naslov: | ETE Inc 3700 Boulevard de la Chaudière suite 100 Ste Foy, Québec G1X 4B7 |

Veterinarja-vodji skupine: Dr. Louis Picard, dr. Marc Dery.

Člen 2

Ta odločba je naslovljena na države članice.

V Bruslju, 2. maja 2000

Za Komisijo

David Byrne

Član Komisije

[1] UL L 302, 19.10.1989, str. 1.

[2] UL L 250, 29.8.1992, str. 40.

[3] UL L 19, 25.1.2000, str. 54.

--------------------------------------------------
Sklep Sveta

z dne 20. novembra 2000

o sklenitvi sporazuma v obliki izmenjave pisem med Evropsko skupnostjo in Nekdanjo jugoslovansko republiko Makedonijo o začasni opustitvi naslova II o trgovini in trgovinskih določbah Sporazuma o sodelovanju med Evropsko skupnostjo in Nekdanjo jugoslovansko republiko Makedonijo

(2000/778/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 113 v zvezi s členom 300(2), drugi pododstavek, Pogodbe,

ob upoštevanju predloga Komisije,

ob upoštevanju naslednjega:

(1) Sporazum o sodelovanju med Evropsko skupnostjo in Nekdanjo jugoslovansko republiko Makedonijo [1] je bil podpisan z izmenjavo pisem dne 29. aprila 1997 in je začel veljati 1. januarja 1998.

(2) Uredba Sveta (ES) št. 2007/2000 z dne 18. septembra 2000 o uvedbi izrednih trgovinskih ukrepov za države in ozemlja, ki sodelujejo ali so povezana s stabilizacijsko-pridružitvenim procesom Evropske unije [2] se ne uporablja za uvoz izdelkov s poreklom iz Nekdanje jugoslovanske republike Makedonije v Skupnost, razen za uvoz vina.

(3) Z Uredbo Sveta (ES) št. 2563/2000 [3] o spremembah Uredbe (ES) št. 2007/2000 so bili Nekdanji jugoslovanski republiki Makedoniji dodeljeni izboljšani avtonomni trgovinski preferenciali, razen za koncesije za vino.

(4) Trgovinske določbe in z njimi povezane priloge k Sporazumu o sodelovanju je treba torej opustiti, da bi za Nekdanjo jugoslovansko republiko Makedonijo lahko uporabljali izboljšane avtonomne trgovinske preferenciale iz Uredbe (ES) št. 2007/2000 –

SKLENIL:

Člen 1

Izmenjava pisem med Evropsko skupnostjo in Nekdanjo jugoslovansko republiko Makedonijo o začasni opustitvi naslova II o trgovini in trgovinskih določbah Sporazuma o sodelovanju med Evropsko skupnostjo in Nekdanjo jugoslovansko republiko Makedonijo se potrdi v imenu Evropske skupnosti.

Začasna opustitev velja od datuma začetka uporabe Uredbe Sveta (ES) št. 2563/2000 o spremembi Uredbe (ES) št. 2007/2000.

Besedilo izmenjave pisem je priloženo temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis izmenjave pisem, ki zavezuje Skupnost.

Člen 3

Ta sklep se objavi v Uradnem listu Evropskih skupnosti.

V Bruslju, 20. novembra 2000

Za Svet

Predsednik

H. Védrine

[1] UL L 348, 18.12.1997, str. 2.

[2] UL L 240, 23.9.2000, str. 1.

[3] UL L 295, 23.11.2000, str. 1.

--------------------------------------------------
Sklep Sveta in Komisije

z dne 12. oktobra 2000

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi

(2000/683/ESPJ, Euratom)

SVET EVROPSKE UNIJE,

EVROPSKA KOMISIJA STA –

ob upoštevanju Pogodbe o ustanovitvi Evropske skupnosti in zlasti člena 44(1), zadnjega stavka člena 47(2), členov 55, 57(2), 71, 80(2), 93, 94, 133 in 308 v povezavi z drugim stavkom člena 300(2) in drugim pododstavkom člena 300(3) Pogodbe,

ob upoštevanju Pogodbe o ustanovitvi Evropske skupnosti za premog in jeklo in zlasti člena 95 Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ob upoštevanju predloga Komisije,

ob upoštevanju soglasja Evropskega parlamenta [1],

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

po posvetovanju s posvetovalnim odborom ESPJ in soglasju Sveta,

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi [2], ki je začel veljati 1. marca 1998 prispeva k uresničevanju ciljev Evropskih skupnosti, ki so bistveni del strategije Evropskih skupnosti in njihovih držav članic glede Ukrajine.

(2) Ker je bil Sporazum o partnerstvu in sodelovanju podpisan pred širitvijo Evropske unije na Avstrijo, Finsko in Švedsko, je bil 10. aprila 1997 podpisan Protokol o vključitvi treh novih držav članic v sporazum o partnerstvu in sodelovanju.

(3) Stranke se strinjajo, da Protokol začasno uporabljajo Evropske skupnosti, Ukrajina in vse države članice razen Avstrije, Švedske, Finske, Danske in Portugalske.

(4) Zdaj so Protokol ratificirale vse podpisnice –

SKLENILA:

Člen 1

Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi se sprejme v imenu Evropske skupnosti, Evropske skupnosti za premog in jeklo in Evropske skupnosti za atomsko energijo.

Besedilo Protokola je priloženo temu sklepu.

Člen 2

Predsednik Sveta v imenu Evropske skupnosti uradno obvesti, kot je predvideno v členu 4 Protokola. V imenu Evropske skupnosti za premog in jeklo in Evropske skupnosti za atomsko energijo enako uradno obvesti predsednik Komisije.

V Bruslju, 12. oktobra 2000

Za Svet

Predsednik

H. Védrine

Za Komisijo

R. Prodi

Predsednik

[1] UL C 286, 22.9.1997, str. 82.

[2] UL L 49, 19.2.1998, str. 3.

--------------------------------------------------